**Mától elérhető a 2018. évi élelmiszerlánc-felügyeleti díj bevallási felülete**

**Új helyen, az Ügyfélprofil menüpontban érhető el a Nemzeti Élelmiszerlánc-biztonsági Hivatal (Nébih) honlapján az élelmiszerlánc-felügyeleti díj elektronikus bevallási felülete. A 2018. évi díjbevallások benyújtására április 25-től van lehetőségük az élelmiszerlánc szereplőinek. A kötelezettség teljesítésének határideje 2018. május 31.**

A mai naptól elérhető az élelmiszerlánc-felügyeleti díj elektronikus bevallási felülete a Nébih honlapján, amelyet a korábban megszokotthoz képest új helyen, az [Ügyfélprofil](https://upr.nebih.gov.hu/login) menüpontban találnak a felhasználók. A felületen mától lehet benyújtani a 2018. évi élelmiszerlánc-felügyeleti díj bevallásokat.

A vonatkozó meghatalmazások kezelésére és létrehozására a továbbiakban szintén az Ügyfélprofil menüpontban lesz lehetőség, ahol – az ügyfélkapus azonosítást és belépést követően – megtalálhatóak az előző évek során elkészült meghatalmazások is.

A díjbevallás beadási határideje: **2018. május 31.**

A díjbevallási folyamattal kapcsolatos [segédlet](http://portal.nebih.gov.hu/documents/10182/21400/%C3%9CPR%2B-%2Bbevall%C3%A1si%2Brendszer%2Bel%C3%A9r%C3%A9se_180424.pdf/36ae9e6f-6b94-519f-c16e-c3365f532061), továbbá a témát érintő [hasznos információk](http://portal.nebih.gov.hu/felugyeleti-dij) elérhetőek a Nébih honlapján.

A megváltozott felületre, illetve az emiatt esetlegesen felmerülő kérdésekre való tekintettel a Nébih azt javasolja, hogy a bevallás benyújtását az érintettek ne halasszák az utolsó pillanatra!

Kérdés esetén a hatóság ügyfélszolgálata a 06-1/336-9024-es telefonszámon, valamint a felugyeletidij@nebih.gov.hu e-mail címen áll az érdeklődők rendelkezésére.

2018. április 25.

Nemzeti Élelmiszerlánc-biztonsági Hivatal